روسیا، سوریه-ده شیمیایی سلاح ایستیفاده ائدیلمه‌سی‌ ایله باغلی مسکوانی مسئول توتان امریکانین ادعالارینی تکذیب ائتدی.
روسیا خاریجی ایشلر ناظیرلیگی موضوع ایله باغلی بیاناتیندا بیلدیریلیب کی، امریکا بو یالان‌لارلا، سوچی-ده باش توتان سوریه باریش دانیشیق‌لارینا ضربه ائندیرمک ایستییر.
قئید ائدک کی، امریکا خاریجی ایشلر ناظیری رکس تیلرسون، فرانسانین پایتاختی پاریس-ده وئردیگی بیاناتیندا، دوغو غوطه-ده سیویل لره یونلیک شیمیایی سلاح ایستیفاده ائدیلمه‌سیندن روسیانی تقصیر لندیرمیشدی.
